CELEX: 62020TN0259
Language: et
Date: 2020-05-08 00:00:00
Title: Kohtuasi T-259/20: 8. mail 2020 esitatud hagi – Ryanair versus komisjon

29.6.2020   
            
            
               ET
            
            
               Euroopa Liidu Teataja
            
            
               C 215/59
            
         
      8. mail 2020 esitatud hagi – Ryanair versus komisjon
      (Kohtuasi T-259/20)
      (2020/C 215/68)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid E. Vahida, F. Laprévote, S. Rating ja I. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 31. märtsi 2020. aasta otsus (EL) riigiabi SA.56765 kohta; (1) ja
               
            
                  —
               
               
                  mõista kohtukulud välja Euroopa Komisjonilt;
               
            
                  —
               
               
                  Ühtlasi palub hageja, et temahagi vaadataks läbi Euroopa Liidu Kohtu põhikirja artiklis 23a viidatud kiirendatud menetluses.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et Euroopa Komisjoni otsus rikub ELTL erisätteid ning Euroopa õiguse üldpõhimõtteid seoses diskrimineerimiskeeluga kodakondsuse alusel ja teenuste vaba liikumisega, mis on liidus lennutranspordi liberaliseerimise aluseks alates 1980ndate lõpust. Liidus lennutranspordi turu liberaliseerimine on võimaldanud tõeliste üleeuroopaliste odavlennuettevõtjate kasvu. Euroopa Komisjoni otsuses on jäetud tähelepanuta nende üleeuroopaliste lennuettevõtjate roll liidu liikmesriikide turu struktuuris, võimaldades Prantsusmaal anda abi üksnes neile liidu lennuettevõtjatele, millele Prantsusmaa on väljastanud liidu lennutegevusloa. ELTL artikli 107 lõike 2 punktis b on ette nähtud erand ELTL artikli 107 lõikes 1 kehtestatud riigiabi andmise keelust, kuid seal ei ole ette nähtud erandit teistest ELTL eeskirjadest ja põhimõtetest.
               
            
                  2.
               
               
                  Teine väide, et Euroopa Komisjon tegi ilmse hindamisvea, kui ta hindas abi proportsionaalsust võrreldes COVID-19 kriisi põhjustatud kahjuga.
               
            
                  3.
               
               
                  Kolmas väide, et vaatamata tõsistele raskustele jättis Euroopa Komisjon algatamata ametliku uurimise, ning rikkus hageja menetlusõigusi.
               
            
                  4.
               
               
                  Neljas väide, et oma otsuses rikkus komisjon oma põhjendamiskohustust.
               
            
         (1)  Euroopa Komisjoni 31. märtsi 2020. aasta otsus (EL) riigiabi SA.56765 (2020/N) kohta – Prantsusmaa COVID-19 – Lennundusmaksude moratoorium lennuettevõtjatele (Euroopa Liidu Teatajas veel avaldamata).